kardosdrur/scandi-wiki huggingface dataset:
Erik Münster

Erik Münster (født 21. april 1930 i København, død 27. juli 2020) var dansk læge, og forfatter af bøger og lægespalter i aviser og ugeblade. Erik Münster bidrog gennem sine faste spalter i en årrække til, at almindelige mennesker i hele Skandinavien kunne få forståelige og opmuntrende svar på komplicerede medicinske spørgsmål.

Münster var uddannet læge ved Københavns Universitet i 1958. Han specialiserede sig i øre-, næse- og halssygedomme og blev i 1969 speciallæge. I årene 1958 til 1975 arbejdede han som sygehuslæge. Fra 1975 og frem til 1996 havde han sin egen specialpraksis i øre-, næse- og halssygedomme i København.

Ved siden af arbejdet som læge havde Münster siden 1950'erne en omfattende virksomhed som skribent og brevkasseredaktør ved en række danske og udenlandske dag- og ugeblade. Münster er i Danmark mest kendt for sin spalte om sex og samliv i Ekstra Bladet og for brevkassen i ugebladet Familie Journalen. I Norge blev Münsters artikler publiceret i ugebladet Allers og dagbladene Telemarkavisa og Bergensavisen.

I 1992 modtog Münster Ekstra Bladets fornemste udmærkelse for sit journalistiske arbejde, Victor-prisen.

Erik Münster var siden 1961 gift med sygeplejerske Elly Münster. Sammen fik de børnene Charlotte og Henrik. Henrik Münster er fulgt i sin fars fodspor og arbejder som læge. Sammen med sin kone Anna-Marie, som også er læge, skrev de en tid lægespalten i ugebladet Ude og Hjemme.

Erik Münster har en fanklub i Bergen, som hedder "Doktor Münsters medisinske samfunn, avdeling Bergen."

Bibliografi 
Bøger skrevet af Erik Münster. Flere bøger er blevet oversat til andre sprog som norsk, svensk og islandsk.

 I fin form ved rattet (1960)
 Tjen Penge ved fotografering (1961)
 Lær at leve med Deres sygdom (1964)
 Menneskelegemet, Naturens mesterværk (1966)
 Narkotika, Sandheden om de euforiserende stoffer (1967)
 Napoleon – mennesket, elskeren og patienten (1969)
 Kønssygdomme (1970)
 Sygdomme i øre, næse, mund og hals (1970)
 Lægebrevkassen (1970)
 Underlivssygdomme hos kvinder (1970)
 Det Bedstes store lægebog (1973)
 Er det noe i veien med magen? (1973)
 Mine kære patienter (1978)
 Amerikanske præsidenter (1984)
 Kronede hoveder (1984)
 Peter Asschenfeldts lægeleksikon i 10 bind (1986-1988)
 Mavesygdomme (1987)
 Prostata, undgå kniven (1995)
 Seksualitet og samliv – en gennemgang af seksualitetens glæder og problemer (1997)

Erik Münster var også redaktør og medforfatter af andre publikationer.

Referencer

Eksterne henvisninger 
 Doktor Münsters medisinske samfunn, avdeling Bergen 
 Danmarks Radios omtale i forbindelse med 75-årsdagen. 
 
 Artikel fra Information i forbindelse med Münsters 80-årsdag .

Læger fra Danmark
Faglitterære forfattere fra Danmark
Dansksprogede forfattere fra Danmark
Personer i Kraks Blå Bog (afdøde)
Petjora

Petjora kan henvise til følgende:
 Petjora (by)
 Petjora (flod)
Kara (flod)

Kara () er en flod i Rusland. Floden, som løber i Europas yderste nordøstlige hjørne. Floden udgør en stor del af grænsen mellem de autonome okruger Nenetskij (mod vest) og Jamalo-Nenetskij (mod øst), og også grænsen mellem Republikken Komi og Jamalo-Nenetskij. Kara er 257 km lang, med et afvandingsområde på 13.400 km².

Floden har sit udspring på de nordlige skråninger i det Arktiske Ural, og dannes ved sammenløbet mellem floderne Malaja Kara ("Lille Kara") og Bolsjaja Kara ("Store Kara"), og løber derefter i en hovedsagelig nordlig retning. Floden munder ud i Bajdaratskajabugten i Karahavet via Karabugten ved landsbyen Ust-Kara.

De vigtigste bifloder er Sibirtsjatajakha, Silovajakha, Soptsjaju og Sajakha.

Eksterne henvisninger 

Floder i Nenetskij autonome okrug
Floder i Jamalo-Nenetskij autonome okrug
Floder i republikken Komi
Guadiana

Guadiana (arabisk: Wadi Ana, latin: Anas) er en af de store floder i Spanien og Portugal. Den danner dele af grænsen mellem de to lande og skiller Extremadura og Andalusien (Spanien) fra Alentejo og Algarve (Portugal).

Floden er 778 km lang og dræner et område på omkring 67.000 km². Den munder ud i Cadizbugten, en del af Atlanterhavet, mellem Vila Real de Santo António (Portugal) og Ayamonte (Spanien).

Badajoz i Spanien er den største byen langs floden. Den største portugisiske by langs Guadiana er Vila Real de Santo António, to kilometer før den munder ud i havet. Der er over tredive større dæmninger i Guadianas flodløb,, hvoraf den største er Alqueva-dæmningen i Portugal som danner Europas største, kunstige reservoir.

Referencer

Eksterne henvisninger 

 Guadiana Online 
 United Nations Environment Programme description 

Atlantens afvandingsområde
Portugals geografi
Floder i Spanien
Justine Bateman

Justine Tanya Bateman (født 19. februar 1966) er en amerikansk skuespillerinde, forfatter og producer. Hun er bedst kendt for sin faste rolle som Mallory Keaton i den amerikanske sitcom Blomsterbørns børn (fra 1982 til 1989). Hun kører i øjeblikket et produktions- og konsulentfirma ved navn Section 5.

Opvækst 
Bateman blev født i Rye, New York, som datter af Victoria, en stewardesse og Kent Bateman, en skuespilsvejleder, film- og tv-forfatter/instruktør og skaberen af repertoireteater i Hollywood. Hendes yngre bror er skuespilleren Jason Bateman. Hun gik på Taft High School i Woodland Hills, California, og hun dimitterede i 1984.

Kilder

Eksterne henvisninger 

 

Skuespillere fra New York
Morsum Klev

Morsum Klev (dansk), Morsum Kliff (tysk) eller Muasem Klef (nordfrisisk) er en 1.800 meter lang og op til 21 meter høj kystklint på vadehavsøen Silds østkyst. Den strækker sig fra Hindenburgdæmningen i øst til landsbyen Morsum i vest. Den er det eneste sted i det nuværende Tyskland, hvor skillelinjen mellem lag fra Pliocæn og Miocæn kan ses. Morsum Klev indeholder lag af blandt andet kaolinsand, limonitsand, glimmerler og alunjord. Klinten er naturfredet område. I forbindelse med planlægningen af Hindeburgdæmningen var der planer om at hente en del af byggematerialet til dæmningen fra klinten. Det lykkedes modstanderne af planen at få det 43 hektar store område fredet i  1923. 

Ifølge lokale sagn har Morsum Klev sin røde farve fra et underjordisk folk, som før husede her (som på sildfrisisk kaldes for Önereersken). Ved foden af klinten findes undertiden (især efter stormfloder) fossiler af snegle, muslinger eller fisk. Området omkring klinten rummer desuden et større antal af gravhøje fra bronzealderen.

Turisme
Stien begynder ved parkeringspladsen, hor der er toiletter og informationstavler over turområdet. Hvis man følger skiltene, kommer man ved enden af den velplejede sti til en udsigtsplatform med  udsigt over Morsum Klev og det derunder liggende Vadehav. En trætrappe fører ned til kystklinten, hvor man følger en sti som går mod vest parallelt med klinten. Her vandrer man gennem et geologisk unik naturområde med jordlagene i  mange forskellige farver. Ved siden af klinten kan man vandre gennem et ligeså farveintensivt hedelandskab. Det er forbudt at samle fossiler og at bestige den stejle klitkyst.

Litteratur
 Det Kongelige Danske videnskabernes selskabs naturvidenskabelige og mathematiske afhandlinger. København 1828.

Galleri

Morsum Klev i maleri

Eksterne henvisninger
 Rundweg am morsum Kliff

Klinter
Sild (ø)
Tyk kransnål

 
Tyk kransnål (Chara tomentosa) er en op til 80 cm lang kransnål-alge, der forekommer i ferskvand samt i den inderste Østersø samt hist og her i de indre danske farvande.

Beskrivelse 
Tyk kransnål er en typisk kransalge med oprette, let grenede langskud og kransstillede, leddelte kortskud. Den kendes på karaktaristiske "torne", der sidder på både kort- og langskud. På kortskudene kan disse "torne" ligne små blade. I ferskvand med højt kalkindhold optages kalk i planten, der derved bliver stiv og skør.

Planten fastholdes til underlaget af primitive rodlignende tråde.

Størrelse: 25-80 cm.

Hjemsted 
Lavvandede, kalkrige søer samt inderste og mellemste Østersø i lavvandede, beskyttede områder. Også i bælterne, Øresund, Limfjorden og sydlige Kattegat.

Kilde 
 Køie, Kristiansen og Weitemeyer: Havets dyr og planter, Gad 2000, 

Kransalge-familien
Archimandrit

Archimandrit var en gejstlig ærestitel i den ortodokse kirke med rang lige under biskop. I byzantinsk tid betegnelse for en klosterforstander.

Betegnelsen brugtes også i det 18. århundrede om rejsende udsendinge fra den ortodokse kirke, som rejste rundt i alle lande for at indsamle penge til løskøbelsen af kristne fanger i det Osmanniske Rige.

Nogle gange misbrugte svindlere titlen til at rejse rundt og lokke penge ud af folk til eget forbrug. F.eks. grækeren Lascaris, som den tysk-danske kancelliråd og læge Johann Conrad Dippel mødte i Altona. Dippel udgav i 1733 under pseudonymet Christian Democritus beretningen Auffrichtiger Protestant om sit møde med Lascaris. Lascaris optræder også i Carsten Hauchs roman Guldmageren fra 1836.

I 1742-1743 besøgte en græker ved navn Athanasius Dorostamus København, og han udgav sig ligeledes for at være en archimandrit. Det lykkedes ham at indsamle et betydeligt beløb, men den danske regering, der var bevidst om problemet med falske archimandritter, havde taget sine forholdsregler. Pengene indsamledes i archimandrittens navn af de lokale rodemestre, og opbevaredes i et skab på rådhuset. De skulle derefter sendes direkte til Konstantinopel, og således fik Dorostamus ikke direkte adgang til pengene. Han forsvandt kort efter og pengene henstod i skabet på rådhuset i 3 år, da man ikke havde kunne finde foranstaltninger til deres sikre forsendelse sydpå. I 1747 ansøgte biskop Peder Hersleb, borgmester Erik Torm og sognepræst ved Helligåndskirke om tilladelse til at bruge de henstående midler til at genoprette justitsråd Peder Lassens legat, da de oprindelige midler var gået tabt ved en fejlagtig investering. Ansøgningen godkendtes og pengene blev overført til legatets formål, nemlig at betale for "brudeudstyr til en fattig pige". Legatet eksisterede endnu i 1920'erne.

Kilde 
 Chr. Villads Christensen, "En Græsk Archimandrit i København", s. 441-447 i: Historiske Meddelelser om København, 1923-24, Anden Række, 1. bind.

Kirkelige titler
Edmund Jankowski

Edmund Bernard Jankowski (født 28. august 1903 i Wrocki, død 1. november 1939 Bydgoszcz) var en polsk roer som deltog i de olympiske lege 1928 i Amsterdam.

Jankowski vandt en bronzemedalje i roning under OL 1928 i Amsterdam. Han var med på den polske båd som kom på en tredjeplads i fire med styrmand efter Italien og Schweiz. De andre roere var Franciszek Bronikowski, Leon Birkholc, Bernard Ormanowski og Boleslaw Drewek som var styrmand.

Jankowski var med i kampene under invasionen af Polen som var med til at optrappe anden verdenskrig. Han blev henrettet i Dolina Śmierci, (dødsdalen) den 1. november 1939.

Eksterne henvisninger 
 http://www.sports-reference.com/olympics/athletes/ja/edmund-jankowski-1.html 

Roere fra Polen
Olympiske medaljevindere i roning 
Olympiske bronzemedaljevindere fra Polen 
Medaljevindere ved sommer-OL 1928
Andrievs Niedra

Andrievs Niedra (arkæisk stavning: Andreews Needra; (8. februar 1871 i Tirzas pagasts i Guvernement Livland – 25. september 1942 i Riga i Reichskommissariat Ostland) var en lettisk luthersk pastor, forfatter og premierminister for den tyske marionetstat i Letland mellem april og juni 1919 under den lettiske krig for uafhængighed.

Niedras første samling af digte blev udgivet da han kun var 19 år gammel, og han var stadig teenager da hans historie- og folklorebaserede historier begyndte at blive publiceret i avisen Baltijas Vēstnesis (Baltiske Budbringer). Mellem 1890 og 1899 studerede han teologi ved Tartu Universitet. Med en æstetisk blanding af realistisk fantasi og idealisme, var hans historier samtidskritiske og behandlede ofte dannelsen af den lettiske intelligentsia og situationen for bønderne med hensyn til de dominerende tyskbaltere. Niedra mente, at samfundet kun kan udvikle sig gennem evolution snarere end revolution, og var en hård modstander af socialisme, og kom til at blive betragtet som en reaktionær i et stadig mere revolutionært samfund.

Niedra flygtede fra Letland efter hans samarbejde med de tyske militære myndigheder og deres nederlag. Han vendte tilbage i 1924, hvor han dømtes for forræderi og derefter udvistes. I sit eksil, som pastor for en tysk menighed i Østpreussen, tog Niedra tysk statsborgerskab og nedskrev et længere værk med titlen Tautas nodevēja atmiņas (Nationsforrædderens Memoirer); første oplag af første del blev beordret ødelagt af den lettiske diktator Kārlis Ulmanis efter statskuppet den 15. maj 1934, og Niedras værker bandlystes. Niedra vendte tilbage til Letland under den tyske besættelse under 2. verdenskrig og døde i Riga.

Kildehenvisninger 

Politikere fra Letland
Personer fra Livland
Novelleforfattere fra Letland
Personer i den lettiske krig for uafhængighed
Digtere fra Letland
Selvbiografer fra Letland
Erik Kay-Hansen

Erik Kay-Hansen (født 10. december 1925 i København, død 7. september 2001 i Hornbæk, Nordsjælland) var en dansk direktør, advokat og frimurer. Han var Ridder af 1. grad af Dannebrog og var endvidere tildelt bl.a. Kong Karl 13. af Sveriges Orden og Dansk Røde Kors' Fortjensttegn. Han blev optaget i Kraks Blå Bog.

Erik Kay-Hansen var søn af repræsentant Kay Hansen (død 1974) og hustru Frederikke f. Salomon (død 1968). Han blev student fra Skt. Jørgens Gymnasium i 1944, cand.jur. (jurist) i 1950 og advokat i 1953.

Erik Kay-Hansen var ansat i bl.a. Finansministeriet, Statens Ligningsdirektorat, var likvidator for Københavns Kreditbank i 1957-61, og var administrerende direktør i 1963-93. Han var endvidere Den Danske Frimurerordens formand (højeste styrer) i 1973-88.

Han blev gift 1. marts 1950 med Elisabeth Karlsen (født 12. oktober 1925).

Kilder 
 Kraks Blå Bog, 2001, Kraks Forlag AS, , , s. 659-660.

Bankdirektører fra Danmark
Danskere i 1900-tallet
Frimurere fra Danmark
Personer i Kraks Blå Bog (afdøde)
Personer fra København
Riddere af 1. grad af Dannebrog
Advokater fra Danmark
Tartu Universitet

Tartu Universitet (, ) er et klassisk universitet i byen Tartu i Estland. Tartu Universitet er Estlands nationale universitet,  og er det største og højest rangerende universitet i Estland. Tartu Universitet er medlem af  Coimbra Group, og blev grundlagt af Gustav 2. Adolf af Sverige i 1632 som Academia Gustaviana, og hører dermed til blandt de ældste universiteter i det nordlige Europa. Tartu Universitet var lukket i perioden 1710 til 1802.

Kildehenvisninger

Eksterne henvisninger 

 Tartu Universitet 

Universiteter i Estland
Etableret i 1632
 
Universitet
Seevetal

Seevetal er en kommune i Landkreis Harburg, i den tyske delstat Niedersachsen. Den er beliggende omkring 20 km syd for Hamburg, og 15 km vest for Winsen. Hovedbyen er Hittfeld, og kommunen er opkaldt efter floden Seeve.

Kommunen blev oprettet 1. juli 1972, da 19 tidligere selvstændige kommuner blev sammenlagt til Seevetal.
De 19 landsbyer i Seevetal er:
 Beckedorf
 Bullenhausen
 Emmelndorf
 Fleestedt
 Glüsingen
 Groß Moor
 Helmstorf
 Hittfeld
 Holtorfsloh
 Horst
 Hörsten
 Klein Moor
 Lindhorst
 Maschen
 Meckelfeld
 Metzendorf
 Ohlendorf
 Over
 Ramelsloh

Flere af byerne har en lang historie, Ramelsloh er nævnt tilbage til 845, Maschen nævnes i officielle dokumenter i 1294, og Hittfeld fejrede sit 900 års jubilæum i juni 2007. St. Mauritius-kirken i Hittfeld stammer fra det 12. århundrede.

Venskabsbyer 
 Decatur, Illinois USA.

References
Frank Ward

Frank Ward (10. maj 1956 – 26. august 2002 i Hayward i Californien i USA) var en amerikansk bokser. Han boksede i sværvægt fra han var 15 år gammel. Han er far til den nuværende WBA-verdenmester i supermellemvægt, Andre Ward. Frank inspirerede sin søn til at bokse og trænede ham fra han var 9 år.

Han døde som 46-årig af et hjerteangreb.

Han er begravet på Lone Tree Cemetery (grundlagt 1870) i Californien sammen med sin mor Florence B. Ward.

Boksere fra USA
Konditori

Et konditori er i Danmark en håndværksvirksomhed som fremstiller og sælger bagværk, som regel med tilhørende lokaler, hvor kunderne kan nyde produkterne til drikkevarer såsom kaffe og te. Konditoriets produkter fremstilles af en konditor, og de vigtige produkter for et konditori er de søde sager såsom lagkager, kager, chokolader, petit four, is, men usødet bagværk (brød og lignende) ses også i stigende grad. Konditorvarer betragtes i dag oftest som værende luksusprodukter.

Danske konditorier adskilte sig oprindeligt fra bagerier ved, at de ikke fremstillede almindeligt brød, men fremhævede den mere kunstneriske side af kunsthåndværket indenfor især de søde sager. Håndværket opstod gennem bestemte bageres specialisering i at fremstille sødt brød, der var berigede med kandiseret frugt og lignende. Dermed opstod også oprindelsen til ordet konditor: Det afstammer fra det latinske ord candire, som betyder kandisering af frugten. En anden afledning er det latinske conditura (condio), som betyder tilberedning (af mad), indlægning (af frugt).

Se også 
 Hansen's Konditori & Cafe; Danmarks ældste konditori i Ringsted fra 1796
Seeve

Seeve er en biflod til Elben  i  den tyske delstat Niedersachsen.  Den er omkring 40 km lang, og har sit udspring i nærheden af Wehlen i den nordlige del af Lüneburger Heide. 

Seeve er en  flod med en relativ konstant vandtemperatur på 6−8 grader, og er kendt som den koldeste flod i det nordlige Tyskland. 

Kommunen  Seevetal er opkaldt efter floden.

Floder i Niedersachsen
Hayward High School

Hayward High School er et offentligt gymnasium i Hayward i Californien og en af fire gymnasier i byen. Det er en af de ældste gymnasier i det nordlige Californien. Den officielle maskot for Hayward High er en lanmand, der daterer sig tilbage til Haywards periode som et landbrugscenter. Dens emblem har en landmand med en plov.

Hayward High havde en indskrivning på 1.694 studerende i 2009-2010-skoleåret.

Den amerikanske bokser Andre Ward, der er nuværende WBA-mester i supermellemvægt har tidligere gået på skolen.

Californien
High schools i USA
Jevgenij Makarenko

Jevgenij Mikhajlovitj Makarenko (russisk: Евге́ний Миха́йлович Мака́ренко, født 10. oktober i 1975) er en bokser fra Rusland, der er bedst kendt for at vinde to verdensmesterskabstitler i 2001 og 2003 i letsværvægt og var en del af det russiske hold i Boxing World Cup i 2005.

Han deltog også i boksning under Sommer-OL 2004, men blev udryddet i kvartfinalen af letsværvægtdivisionen (81 kg) af USA's endelige vinder Andre Ward.

Boksere fra Rusland
Utkirbek Haydarov

Utkirbek Haydarov (Уткирбек Хайдаров, født 25. januar 1974 i Andijo) er en uzbekistansk bokser, der konkurrerede i letsværvægtdivisionen (81 kg) ved Sommer-OL 2004 og vandt bronzemedaljen.

Den aggressive højrefodsbokser vandt mellemvægtverdenstitelen seks år tidligere i Houston, men tabte sin første kamp ved OL 2000 og rykkede op i vægt.

Olympiske resultater
 2000 (som Mellemvægt)
 Tabte til Gaydarbek Gaydarbekov (Rusland) 10-11
 2004 (som Letsværvægt)
Besejrede Isaac Ekpo (Nigeria) 21-11
Besejrede Abdelhani Kensi (Algeriet) 31-19
Besejrede Ihsan Yildirim Tarhan (Tyrkiet) fra 16 til 11
Tabte til Andre Ward (USA) 15-17

Referencer
sports-reference 

Boksere
Sportsfolk fra Usbekistan
Mahamed Aryphadzjyjew

Mahamed Aryphadzjyjew eller Mahamed Ali (  ;  ;  ) (født 23. september 1977 i Kaspijsk, Dagestan, Sovjetunionen) er en aserbajdjansk og hviderussisk bokser, der i  letsværvægt deltog ved Sommer-OL 2000 for Aserbajdsjan og ved Sommer-OL 2004 for Hviderusland . Ved OL i 2004 nåede han finalen, som han dog tabte til Andre Ward.

Han blev professionel i 2005, men tabte to af sine første 12 kampe.

Eksterne henvisninger 

Boksere fra Hviderusland
Boksere fra Aserbajdsjan
Boksere ved sommer-OL 2000
Boksere ved sommer-OL 2004
Medaljevindere ved sommer-OL 2004
Olympiske sølvmedaljevindere fra Hviderusland
Chris Molina

Christopher Paul Molina (født 13. juli 1971 i Odessa, Texas, USA, død 6. april 2005) var en amerikansk kontorassistent og professionel bokser. Han nåede at bokse tre professionelle kampe, hvor han vandt de to første og tabte sin sidste med et nederlag mod Andre Ward.

Han døde som 33-årig, da han tog sit eget liv i Midland i Texas.

Referencer 

Boksere fra USA
Personer der har begået selvmord
Varelotteriet

Varelotteriet er et dansk landsdækkende lotteri oprindeligt grundlagt af danske håndværksmestre i 1887 for at fremme dansk håndværk. To gange om måneden bliver der trukket lod om gevinstpuljen. Hovedgevinsten er på 1,5 millioner kroner.  En del af lotteriets overskud går til at støtte lærlingeuddannelser inden for håndværk og industri. En anden del af overskuddet går til sociale og humanitære organisationer som Rådet for Sikker Trafik, De Samvirkende Blindeforeninger, Høreforeningen, Mødrehjælpen samt Det Kriminalpræventive Råd.

Historie 
Lotteriet blev grundlagt i 1887 af danske håndværksmestre med det formål at fremme dansk håndværk. Dette skete gennem udlodningen af dansk produceret håndværk som præmier, hvor man blandt andet kunne vinde jagtvogne, møbler og sølvtøj. Men i dag vinder man kun kontanter. Blandt initiativtagerne var Christian Lehmann Pagh. Helt fra begyndelsen havde spillet sine rødder i håndværksbranchen, og Præmierne var oprindeligt fødevarer og andet til husholdningen, men i dag kan man kun vinde kontanter. 

Frem til 1993 benyttede Varelotteriet og Landbrugslotteriet Klasselotteriets trækningslister, men da Klasselotteriet fik flere lodsedler, valgte de to mindre lotterier at oprette egne trækningslister.

Referencer

Eksterne henvisninger 
 Varelotteriets hjemmeside

Etableret i 1887
Lotterier
Kenny Kost

Kenny Paul "KO" Kost (født 13. februar 1979) er en mellemvægtsbokser fra White Bear Lake i Minnesota i USA. Kost har en rekordliste på 14 sejre (seks KO) og fire nederlag. Hans mest kendte kampe er mod Andre Ward og Andre Dirrell . Han tabte dem efter en enstemmig afgørelse.

Eksterne henvisninger 
 

Boksere fra USA
Flydedok

En flydedok er en tung ponton af jern, der kan bære et skib.

Flydedokken sænkes ved at man fylder den med vand, mens den hæves ved at pumpe vandet ud. 

Flydedokker anvendes ofte i marinaer til små både.

Se også 
 Tørdok 
Lystbådehavne
Værfter
Roy Ashworth

Roy Ashworth (født 17. juli 1972 i Lake Charles, Louisiana i USA) er en amerikansk bokser i supermellemvægtdivisionen. Han har en rekordliste på 5-10-0 og hans største modstandere har været Jaidon Codrington hvor han tabte på TKO og Andre Ward, hvor han blev diskvalificeret.

Boksere fra USA
Darnell Boone

Darnell Boone (født 21. januar 1980 i Youngstown, Ohio, USA) er en amerikansk bokser i supermellemvægtdivisionen. Han største modstandere har været Curtis Stevens, Lajuan Simon, Jean Pascal, Enrique Ornelas og Andre Ward som han alle har tabt til. Trods sine mange nederlag er han den eneste bokser der nogensinde har fået et knockdown på Andre Ward.

Boksere fra USA
Andy Kolle

Andy Kolle alias Kaos (født 27. april 1982) er en professionel mellemvægtsbokser fra Minnesota. Han har en rekordliste på 23 (17 KO) -3-0. Hans største modstandere har været Paul Williams og Andre Ward. Hans mest bemærkelsesværdige sejre er mod Matt Vanda (to gange), Jonathan Reid og Anthony Bonsante.

Kolle fik sin professionelle debut med en 3. omgangs knockout-sejr mod Nick Whiting den 6. marts 2004.

Hans trænere er Chuck Horton og Jack O'Brien, mens hans manager er Henry Foster.

Eksterne henvisninger 
 

Boksere fra USA
Kjeld Vindum

Kjeld Vindum (født 28. januar 1950) er en dansk arkitekt og fra 2007 til 2011 ansvarshavende redaktør på arkitekturtidsskriftet Arkitekten. Han er lektor ved Kunstakademiets Arkitektskole.

Vindum modtog i 2000 N.L. Høyen Medaljen.

Større publikationer 
 Arne Jacobsen (1998, sammen med Carsten Thau)

Eksterne henvisninger 
 "Ny redaktør på Arkitekten" Artikel på www.arkitektforbundet.dk, 11. december 2007

Ansatte ved Kunstakademiets Arkitektskole
Arkitekter fra Danmark
Faglitterære forfattere fra Danmark
Modtagere af N.L. Høyen Medaljen
Biografiforfattere fra Danmark
Redaktører fra Danmark
Dansksprogede forfattere fra Danmark
Personer i Kraks Blå Bog